กฎเหล็กคุมบิ๊กตลาดทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

กลต.ร่อนคู่มือบันทึกคะแนน
โทษหนักเพิกถอนถูกประจาน
โพสต์ทูเดย์ — ก.ล.ต.ส่งหนังสือเวียนถึงผู้บริหารทุกองค์กรในตลาดทุน ย้ำทำผิดบกพร่องเจอมาตรการบันทึกคะแนนหนักสุด 7 คะแนน ถูกเพิกถอน เปิดชื่อตัวและบริษัทประจานต่อสาธารณชน
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า สำนักงาน ก.ล.ต. ได้ส่งหนังสือเวียนถึงผู้จัดการของทุกบริษัทที่อยู่ในตลาดทุน เช่น บริษัทหลักทรัพย์ (บล.) ทุกบริษัท บริษัทหลักทรัพย์ที่ได้รับอนุญาตให้ประกอบธุรกิจหลักทรัพย์ประเภทการจัดการ กองทุนรวมและกองทุนส่วนบุคคลทุกบริษัท เรื่อง มาตรการดำเนินการบันทึกคะแนนความผิด 
สำหรับมาตรการนี้จะนำมาใช้กรณีที่กรรมการและผู้บริหารของบริษัทได้กระทำความผิดหรือปฏิบัติไม่เป็นตามมาตรฐานการปฏิบัติงานเยี่ยงผู้ประกอบการวิชาชีพ มีพฤติกรรมไม่เหมาะสมอันเป็นลักษณะต้องห้าม รวมถึงกรณีที่บริษัทกระทำความผิดและสำนักงานพิจารณาแล้วเห็นว่าการกระทำความผิดดังกล่าวเกิดจากบริษัท และสำนักงานเห็นว่าการกระทำความผิดดังกล่าวเกิดจากการที่กรรมการและผู้บริหารสั่งการ หรือไม่สั่งการ หรือมีการปฏิบัติในลักษณะอื่นใดเป็นลักษณะต้องห้ามตามกฎหมาย 
ดังนั้น ปัจจัยที่ใช้ในการพิจารณาระดับความผิดนั้นจะพิจารณาจากการปฏิบัติหน้าที่ของกรรมการ ผู้บริหาร และผลกระทบที่จะเกิดขึ้นกับบริษัท เช่นผลกระทบเล็กน้อย หรือไม่ใช่ความระมัดระวังเท่าที่ควร คะแนนที่ได้รับจะอยู่ที่ 1 หรือ 2 ผลกระทบปานกลางหรือไม่ปฏิบัติงานโดยใช้ความรู้ความสามารถเยี่ยงผู้ประกอบวิชาชีพ คะแนนที่ได้จะอยู่ที่ 3 หรือ 4 และผลกระทบมาก จงใจกระทำผิด หรือแสวงหาผลประโยชน์เพื่อตนเองหรือบุคคลอื่นในลักษณะเอาเปรียบผู้ลงทุน หรือมีการปฏิบัติในลักษณะที่ส่อไปในทางไม่สุจริตคะแนนที่ได้จะมากกว่า 4 คะแนน
รายงานระบุว่าผลกระทบที่จะเกิดขึ้นจากการกระทำนั้นดูจากกลุ่มบุคคลที่จะได้รับผลกระทบ จำนวนเงินหรือขนาดความเสียหาย ผลประโยชน์ที่บริษัทหรือบุคคลที่เกี่ยวข้องได้รับโดยแบ่งระดับผลกระทบ 3 ระดับคือ เล็กน้อย ปานกลาง และมาก โดยผลกระทบมากนั้นเมื่อปรากฏว่าอาจกระทบต่อความมั่นคงของบริษัทหรือระบบการเงินโดยรวม 
ด้านบทลงโทษนั้นผู้ที่ได้รับคะแนนในระดับ 12 คะแนน จะถูกภาคทัณฑ์โดยไม่เปิดเผย ส่วนผู้ที่ได้รับคะแนน 34 คะแนนจะตำหนิโดยเปิดเผยต่อสาธารณชน ผู้ที่ได้รับคะแนน 56 คะแนนจะถูกสั่งพัก ขณะที่ผู้ที่ได้รับคะแนน 7 คะแนนจะถูกเพิกถอน จะเปิดเผยรายชื่อต่อสาธารณชนรวมทั้งจะเปิดเผยรายชื่อผู้กระทำผิดและบริษัทที่สังกัดด้วย